**Molėtų rajono savivaldybės taryba**

**SPRENDIMAS**

**Dėl pavedimo UAB ,,Molėtų švara“ teikti komunalinių atliekų sraute susidarančių pakuočių, PAKUOČIŲ atliekų ir antrinių žaliavų rūšiuojamojo surinkimo paslaugas**

2022 m. gruodžio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 31 punktu, 8 straipsnio 1, 5 dalimis, 9 straipsnio 1 dalimi, 2 dalies 1 punktu, Lietuvos Respublikos viešųjų pirkimų įstatymo 10 straipsnio 1, 2 dalimis, Lietuvos Respublikos atliekų tvarkymo įstatymo 25 straipsniu, 30 straipsnio 6, 11 dalimis, Lietuvos Respublikos pakuočių ir pakuočių atliekų tvarkymo įstatymo 10 straipsnio 4 dalies 2 punktu, Pakuočių atliekų, susidarančių komunalinių atliekų sraute, rūšiuojamojo surinkimo ir vežimo paslaugos teikimo būtinųjų reikalavimų ir pakuočių atliekų tvarkymo organizavimo ir finansavimo sutarties būtinųjų sąlygų, patvirtintų Lietuvos Respublikos aplinkos ministro 2022 m. balandžio 29 d. įsakymu Nr. D1-123 ,,Dėl Pakuočių atliekų, susidarančių komunalinių atliekų sraute, rūšiuojamojo surinkimo ir vežimo paslaugos teikimo būtinųjų reikalavimų ir pakuočių atliekų tvarkymo organizavimo ir finansavimo sutarties būtinųjų sąlygų patvirtinimo“, 2.2 punktu ir siekdama užtikrinti komunalinių atliekų sraute susidarančių pakuočių atliekų ir antrinių žaliavų rūšiuojamojo surinkimo, vežimo, perdavimo atliekų naudotojui ar šalintojui, pakuočių atliekų ir antrinių žaliavų rūšiuojamojo surinkimo sistemos infrastruktūros, jos įrengimo, atnaujinimo, priežiūros ir plėtros paslaugos Molėtų rajono savivaldybės teritorijoje teikimą, atsižvelgdama į UAB „Molėtų švara“ 2022-11-14 raštą Nr. S-218 „Dėl komunalinių atliekų sraute susidarančių pakuočių atliekų ir antrinių žaliavų rūšiuojamojo surinkimo, vežimo, perdavimo atliekų naudotojui ar šalintojui, surinkimo sistemos infrastruktūros, jos įrengimo, atnaujinimo, priežiūros ir plėtros paslaugų teikimo Molėtų rajono savivaldybės teritorijoje vidaus sandorio pagrindu“,

Molėtų rajono savivaldybės taryba n u s p r e n d ž i a:

1. Pavesti vidaus sandorio pagrindu UAB „Molėtų švara“ (toliau – bendrovė) teikti komunalinių atliekų sraute susidarančių pakuočių atliekų ir antrinių žaliavų rūšiuojamojo surinkimo, vežimo, perdavimo atliekų naudotojui ar šalintojui, pakuočių atliekų ir antrinių žaliavų rūšiuojamojo surinkimo sistemos infrastruktūros, jos įrengimo, atnaujinimo, priežiūros ir plėtros paslaugą Molėtų rajono savivaldybės teritorijoje (toliau – Paslauga).

2. Įpareigoti Molėtų rajono savivaldybės administracijos direktorių pasirašyti su bendrove šio sprendimo 1 punkte nurodytos Paslaugos teikimo sutartį (pridedama) 5 (penkerių) metų laikotarpiui.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras